गुआंडियें दे सारे साह-सत अशकै राजू दे दोआलै आई किट्ठे होए दे हे। चपल राजू दे ञ्याणके जुआब बी कंद टप्पियै उन्दे कच्छ पुजदे। उट्ठियै ओ कोठे पर चक्कर लान लगदे अशकै फराटियां मारी-मारी मत्यानें दे सुआल चेत्तै करै करदे होन ! मनै च सोचदे खबरै पैहली झत्त केड़ी कन्ने होग ! कीर्ति कन्ने, सरिता कन्ने जां ममता कन्ने ? फी गल्ल बददे 2 प्यार तगर पुज्जग...प्रेम पत्तर ते फी चाननी रातीं च दो धड़कदे दिलें दा मिलन...उसले ए गमले कोई रोक रकावट नईं बनी सकगन ते फी ठंढी रेशमी चाननी च प्रेम गीतें दियां पींगां झूटने दी लोकेशन केड़ी होग ? घरौंदे पासै जंगलै दी गुट्ठ ठीक रौहग।